Δημώ (εταίρα)

Η Δημώ (3ος αιώνας π.Χ.) ήταν μια εταίρα που έζησε στην Αρχαία Αθήνα. Οι αρχαίες πηγές την συνδέουν με την οικογένεια των Αντιγονιδών βασιλέων της Μακεδονίας, πέφτοντας κατά σημεία σε αντιφάσεις.

Ο Αθήναιος αναφέρει πως διατηρούσε σχέσεις με τον Αντίγονο Γονατά, στον οποίο προσέφερε ένα γιο, τον Αλκυονέα.Αθήναιος, «Δειπνοσοφισταί», 13.40 Κατά τα φαινόμενα ο Αλκυονέας γεννήθηκε όταν ο Αντίγονος βρισκόταν λίγο πριν τα τριάντα και παρόλο που δεν ήταν επίσημο τέκνο υπολογιζόταν για διάδοχος του πατέρα του, αν δεν έχανε τη ζωή του σε μάχη. Ο Αντίγονος έλαβε επίσημη σύζυγο ευγενικής καταγωγής (Φίλα) και απέκτησε νόμιμο γιο (Δημήτριο) αφού έκλεισε τα σαράντα και ανήλθε στο μακεδονικό θρόνο.Janice J. Gabbert, «Antigonus II Gonatas: A Political Biography», εκδ. Routledge, 1997, ISBN 978-0415018999Elizabeth Donnelly, «Women and Monarchy in Macedonia», εκδ. University of Oklahoma Press, 2000, ISBN 978-0806132129

Ο ίδιος ο Αθήναιος αναφέρει και μια δεύτερη εκδοχή, παραθέτοντας ως πηγή τον Ηρακλείδη το Λέμβο, ότι η Δημώ ήταν ερωμένη του πατέρα του Γονατά, Δημητρίου του Πολιορκητή και για χάρη της είχε έρθει σε σύγκρουση με το δικό του πατέρα, Αντίγονο το Μονόφθαλμο, ο οποίος την επωφθαλμιούσε επίσης.Αθήναιος, «Δειπνοσοφισταί», 13.40 

Ο Πλούταρχος αναφέρει τον Αλκυονέα κατά τη διάρκεια της αφήγησής του θανάτου του Πύρρου στο Άργος, ωστόσο δεν κάνει αναφορά στο όνομα της μητέρας του.Πλούταρχος, «Βίοι Παράλληλοι: Πύρρος», §33 και §34 Στο Βίο που συνέγραψε για το Δημήτριο τον Πολιορκητή ταυτίζει τη Δημώ με μια άλλη διάσημη ερωμένη του Δημητρίου, μια εταίρα με το παρατσούκλι Μανία. Στο περιστατικό που αφηγείται, η Μανία κάνει δηκτικά σχόλια για την ευνοουμένη του Δημητρίου, την εταίρα Λάμια.Πλούταρχος, «Βίοι Παράλληλοι: Δημήτριος», §27 Και ο Αθήναιος αναφέρεται εκτενώς στη Μανία και στις σχέσεις της με το Δημήτριο, ωστόσο υποστηρίζει πως το πραγματικό της όνομα ήταν Μελίττα και όχι Δημώ.Αθήναιος, «Δειπνοσοφισταί», 13.41

 Σημειώσεις 

 Δείτε επίσης 
 Δυναστεία των Αντιγονιδών
 Μακεδονικό βασίλειο
 Ελληνιστική περίοδος  
 Γενετήσιες σχέσεις στην αρχαία Ελλάδα

Κατηγορία:Αρχαίες εταίρες
Κατηγορία:Αρχαίοι Αθηναίοι
Κατηγορία:Δυναστεία των Αντιγονιδών